
TRGOVAČKA I KOMERCIJALNA ŠKOLA
„DAVOR MILAS“
IVANA GUNDULIĆA 38, OSIJEK
OIB: 894684111110

KLASA: 011-03/26-01/4
URBROJ: 2158-49-01-26-1
Osijek, 10. srpnja 2026. godine

Na temelju članka 56. u vezi s člancima 138. i 139., 178. do 181. Statuta Trgovačke i komercijalne škole „Davor Milas“, Osijek, te u svezi s člankom 83. Zakona o odgoju i obrazovanju u osnovnoj i srednjoj školi, Školski odbor Trgovačke i komercijalne škole „Davor Milas“, Osijek, na prijedlog ravnateljice, nakon prethodnog usvajanja na sjednici Nastavničkog vijeća održanoj dana 26. lipnja 2026. godine, na sjednici održanoj dana 10. srpnja 2026. godine donosi:

PRAVILNIK
O POHVALJIVANJU I NAGRAĐIVANJU UČENIKA


OPĆE ODREDBE

Članak 1.
Ovim Pravilnikom se utvrđuju vrste pohvala i nagrada učenicima, kriteriji i postupci pohvaljivanja i nagrađivanja učenika u Trgovačkoj i komercijalnoj školi „Davor Milas“.
Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muški i ženski rod.

Članak 2.
(1) Cilj dodjeljivanja pohvala i nagrada učenicima je poticanje izvrsnosti učenika u odgojno-obrazovnom procesu, isticanju pozitivnog primjera, poticanje učenika na što bolje vladanje i postizanje što boljih rezultata u nastavnim, izvannastavnim i izvanškolskim aktivnostima učenika.
(2) Škola nagrađuje i pohvaljuje učenike koji postižu izuzetne rezultate u:
· realizaciji i primjeni nastavnog programa
· uspješnom predstavljanju Škole na natjecanjima, smotrama i istraživačkom radu
· organizaciji i sudjelovanju u društveno-korisnim odnosno humanitarnim aktivnostima
· izvanškolskim oblicima rada koji promoviraju pozitivne vrijednosti i Školu.

Članak 3.
(1) Pohvale i nagrade dodjeljuju se prema odredbama Statuta Škole, zakona kojim se uređuje odgoj i obrazovanje u srednjoj školi i prema kriterijima iz ovog Pravilnika. 
(2) Pohvale i nagrade se mogu dodijeliti učenicima pojedincima i grupama učenika.

Članak 4.
Pohvale i nagrade dodjeljuju se za:
· postignute rezultate u učenju i primjerno vladanje
· ostvarene rezultate u izvannastavnim aktivnostima
· sudjelovanje i ostvarene rezultate na općinskom, županijskom, međužupanijskom, državnom i  međunarodnom natjecanju.
Članak 5.
Odluka o nagrađivanju učenika se javno priopćava i javno uručuje povodom značajnih datuma: Dana škole, godišnjica, jubileja, svečanih priredbi ili pri podjeli učeničkih svjedodžbi, a može se objaviti na mrežnim stranicama Škole, društvenim mrežama Škole i drugim školskim glasilima uz poštivanje propisa o zaštiti osobnih podataka.

Članak 6.
(1) Škola učenicima na kraju nastavne godine može izreći pedagošku mjeru:
· usmenu pohvalu
· pisanu pohvalu.
(2) Usmenu pohvalu izriče razrednik, a pisanu izriče Razredno vijeće odnosno Nastavničko vijeće.
(3) Učeniku, kojemu je izrečena pedagoška mjera pisana pohvala, dodjeljuje se Pohvalnica.

Članak 7.
Pohvalnica se dodjeljuje učeniku koji je ispunio sljedeće uvjete:
· učenik je uzornog vladanja i ističe se u aktivnostima razrednog odjela te dobro surađuje s učenicima i nastavnicima
· učenik ima prosjek ocjena 4.50 i više.

Članak 8.
Prijedlog za dodjeljivanje Pohvalnice može u pisanom obliku pokrenuti:
· razrednik
· voditelj skupine i sl.
· Razredno vijeće
· Nastavničko vijeće.

Članak 9.
Odluka Nastavničkog vijeća o dodjeljivanju Pohvalnica je konačna.


NAGRADE

Članak 10.
Nagrade mogu biti: medalja, knjiga, oprema ili pribor za odgovarajući nastavni predmet, novčana nagrada (poklon-bon), plaćeni odlazak na edukativni izlet, kupnja karte ili pretplata za kazalište, kino, knjižnicu  te posebna nagrada najboljem maturantu na kraju srednjoškolskog obrazovanja.

Članak 11.
(1) Prijedlog za pojedinačne i kolektivne nagrade može pokrenuti:
· razrednik
· voditelj skupine i sl.
· Razredno vijeće
· Nastavničko vijeće
· stručna služba
· ravnatelj 
(2) Vrijednost  nagrade iz Članka 10. određuje ravnatelj Škole na prijedlog Povjerenstva za izvrsnost.

Članak 12.
Prijedlozi u pisanom obliku dostavljaju se Povjerenstvu za izvrsnost tijekom drugog polugodišta za tekuću školsku godinu.

KRITERIJI BODOVANJA ZA DODJELU NAGRADA

Članak 13.
Pojedinačne nagrade učenicima Škole dodjeljuju se na osnovu sljedećih kriterija i ukupnog broja osvojenih bodova:


(1) UČENJE I VLADANJE

Učenje i vladanje:
· za odličan uspjeh čiji je prosjek 5.00 = 20 bodova
· za odličan uspjeh čiji je prosjek jednak ili veći od 4.50 = 10 bodova


(2) OBRAZOVNO PODRUČJE

Sudjelovanje učenika na natjecanju u predmetnom području. 

Za sudjelovanje na:
· školskom/općinskom natjecanju = br. natjecanja x 1 bod
· županijskom/međužup./regionalnom (Domijada)  natjecanju = br. natjecanja x 5 bodova
· državnom/nacionalnom natjecanju = br. natjecanja x 20 bodova

Za osvojena mjesta na:

županijskom/međužupanijskom/regionalnom natjecanju
1. mjesto = 20 bodova
2. mjesto = 15 bodova
3. mjesto = 10 bodova

državnom/nacionalnom natjecanju:
1. mjesto = 40 bodova
2. mjesto = 30 bodova
3. mjesto = 20 bodova



(3) KULTURNO I SPORTSKO PODRUČJE

Sudjelovanje učenika u literarnom, tehničkom,  likovnom, glazbenom, kulturno-umjetničkom stvaralaštvu, sportskim aktivnostima i ostalim oblicima aktivnosti

Za sudjelovanje na:
· općinskom/školskom natjecanju = br. natjecanja x 1 bod
· županijskom/međužupanijskom natjecanju/regionalnom (Domijada) = br. natjecanja x 5 bodova
· državnom/nacionalnom natjecanju = br. natjecanja x 20 bodova


Za osvojena mjesta na:

županijskom/međužupanijskom/regionalnom natjecanju:
1. mjesto = 20 bodova
2. mjesto = 15 bodova
3. mjesto = 10 bodova

državnom/nacionalnom  natjecanju:
1. mjesto = 40 bodova
2. mjesto = 30 bodova
3. mjesto = 20 bodova

(4) OSTALI POKAZATELJI USPJEŠNOSTI

· sudjelovanje u kulturnoj i javnoj djelatnosti Škole = 1 bod po aktivnosti
· humanitarne aktivnosti, volontiranje u Školi i izvan nje = 1 bod po aktivnosti
· dodatno obrazovanje u glazbenoj školi = 2 boda
· posebna postignuća na smotrama, susretima i natječajima  koji nisu u organizaciji Agencije za odgoj i obrazovanje, a učenik predstavlja Školu i Škola ga je prijavila npr. Mreža čitanja (za dodijeljenu diplomu, pohvalu, priznanje ili zahvalnicu) = 1 bod


Članak 14.
(1) Radi provedbe ovoga Pravilnika ravnatelj imenuje Povjerenstvo za izvrsnost (u daljnjem tekstu: Povjerenstvo).
(2) Povjerenstvo u pravilu čine ravnatelj ili osoba koju ovlasti ravnatelj, stručni suradnik pedagog, stručni suradnik psiholog, jedan predstavnik nastavnika općeobrazovnih predmeta, jedan predstavnik nastavnika strukovnih predmeta i, prema potrebi, razrednik ili mentor učenika koji se razmatra.
(3) Član Povjerenstva koji je mentor kandidata može sudjelovati u obrazlaganju prijedloga, ali se izuzima od bodovanja tog kandidata ako bi postojala dvojba o nepristranosti.
(4) Razrednici u pisanom obliku dostavljaju Povjerenstvu za izvrsnost dokaze za pojedine kriterije. 
(5) Povjerenstvo za izvrsnost, temeljem prijedloga razrednika, čini ljestvicu poretka predloženih pojedinaca i ljestvicu poretka predloženih skupina te ih dostavlja Nastavničkom vijeću.
(6) Povjerenstvo odlučuje većinom glasova svih članova.


KRITERIJI BODOVANJA ZA IZBOR NAJBOLJEG MATURANTA

Članak 15.

(1) Uspjeh
Zbraja se opći uspjeh učenika u svakom razredu određen na dvije decimale.

(2) Vladanje
Učeniku se za uzorno vladanje dodjeljuje 1 bod za svaku godinu obrazovanja.

(3) Izostanci
Nijedan neopravdani sat tijekom sve četiri godine školovanja donosi 2 boda.

(4) Natjecanja tijekom srednjoškolskog obrazovanja 

Obrazovno područje:

županijska/međužupanijska/regionalna/međunarodna natjecanja:
1. mjesto = 5 bodova
2. mjesto = 3 boda
3. mjesto = 1 bod  
Sudjelovanje = 0,5 bodova




državna/nacionalna natjecanja:

1. mjesto = 10 bodova
2. mjesto = 8 bodova
3. mjesto = 6 bodova
4. mjesto = 4 boda
5. - 10. mjesto = 2 boda 
Sudjelovanje = 1 bod

Kulturno-umjetničko i sportsko područje: 

županijska natjecanja:
1. mjesto = 5 bodova
2. mjesto = 3 boda
3. mjesto = 1 boda 
Sudjelovanje = 0,5 bodova

međužupanijska natjecanja:
1. mjesto = 6 bodova
2. mjesto = 5 bodova
3. mjesto = 4 boda 
Sudjelovanje = 0,5 bodova

državna natjecanja:
1. mjesto = 7 bodova
2. mjesto = 6 bodova
3. mjesto = 5 bodova 
Sudjelovanje = 1 bod


(5) Ostali pokazatelji uspješnosti:

· sudjelovanje u kulturnoj i javnoj djelatnosti Škole = 1 bod
· humanitarne aktivnosti, volontiranje u Školi i izvan nje = 1 bod
· dodatno obrazovanje u glazbenoj školi = 2 boda
· posebna postignuća na smotrama, susretima i natječajima  koji nisu u organizaciji Agencije za odgoj i obrazovanje, a učenik predstavlja Školu i Škola ga je prijavila(za dodijeljenu diplomu, pohvalu, priznanje ili zahvalnicu) = 1 bod


Članak 16.
Povjerenstvo za izvrsnost vodi zapisnik u kojem predlaže učenika za dodjelu priznanja Najbolji maturant.
Članak 17.
Najbolji maturant proglašava se javno te mu Škola dodjeljuje nagradu na svečanoj podjeli svjedodžbi. 
Ako dva ili više učenika ostvare jednak broj bodova, prednost ima učenik s većim ukupnim uspjehom tijekom školovanja, a ako su i tada izjednačeni, odluku donosi Nastavničko vijeće na prijedlog Povjerenstva.








KRITERIJI ZA IZBOR NAJBOLJEG UČENIKA S TEŠKOĆAMA U RAZVOJU

Članak 18.

(1) Bodovanje za izbor najboljeg učenika s teškoćama u razvoju obavlja se prema kriterijima iz članka 13.
(2) Kreativni radovi (umjetnički, praktični, digitalni) izloženi na školskim panoima i/ili društvenim mrežama Škole  boduju se 1 bod po radu.


OSTALE POHVALE I NAGRADE
Članak 19.
[bookmark: _heading=h.pxc99eyoavtb]Kolektivne i pojedinačne pohvale i nagrade dodjeljuju se i za ostvarena humanitarna djela u Školi i izvan nje kao i za ostala posebna postignuća u odgojno-obrazovnom procesu (npr. za učenika bez izostanaka cijele školske godine).
Prijedlog u pisanom obliku pokreću razrednik, Razredno vijeće i ravnatelj te se dostavlja Nastavničkom vijeću Škole.

ROKOVI I DOKUMENTACIJA
Članak 20.
(1) Prijedlozi za godišnje pohvale i nagrade u pravilu se podnose do 20. svibnja tekuće školske godine, odnosno najkasnije osam dana prije sjednice Razrednog ili Nastavničkog vijeća na kojoj se odlučuje o pohvalama i nagradama.
(2) Iznimno, prijedlog se može podnijeti i nakon roka ako je postignuće ostvareno nakon isteka roka ili ako za zakašnjelo podnošenje postoji opravdan razlog.
(3) Dokazi mogu biti: izvadak iz e-Dnevnika, svjedodžba, potvrda organizatora, diploma, zapisnik, izvješće mentora, potvrda poslodavca, projektna dokumentacija, javna objava, preporuka stručne službe ili drugi vjerodostojan dokaz.

EVIDENCIJA

Članak 21.
(1) O pohvalama i nagradama vodi se evidencija u Školi.
(2) Evidencija  sadrži: školsku godinu, ime i prezime učenika, razredni odjel, kategoriju, predlagatelja, odluku nadležnog tijela i vrstu dodijeljenog priznanja ili nagrade.
(3) Evidencija se čuva u skladu s propisima o uredskom poslovanju, arhivskoj građi i zaštiti osobnih podataka.


ZAVRŠNE ODREDBE

Članak 22.
(1) Povjerenstvo za izvrsnost razmatra zaprimljene prijedloge, provodi bodovanje u skladu s odredbama ovoga Pravilnika te sastavlja prijedlog za dodjelu pojedinačnih i kolektivnih pohvala i nagrada učenicima.

(2) O dodjeli pojedinačnih i kolektivnih pohvala i nagrada odlučuje Nastavničko vijeće. Odluka Nastavničkog vijeća je konačna.

(3) Ravnatelj osigurava provedbu odluke Nastavničkog vijeća te dodjelu nagrada u skladu s osiguranim financijskim sredstvima i financijskim planom Škole.

Članak 23.
Za provođenje ovog Pravilnika zadužuje se ravnatelj Škole.

Članak 24.
Izmjene i dopune ovog Pravilnika donose se na način i prema postupku po kojem je donesen ovaj Pravilnik.

Članak 25.
Ovaj Pravilnik stupa na snagu danom objave na oglasnoj ploči Škole.

PREDSJEDNIK ŠKOLSKOG ODBORA
					   mr.sc. Zoran Tučanac prof.




Pravilnik je objavljen na oglasnoj ploči Škole dana 10. srpnja 2026. godine, te je stupio na snagu istog dana.

RAVNATELJICA 
                                                                                                 		 mr.sc. Renata Petrović, prof.
